Source: http://m.digisport.ro/Sport/HANDBAL/CSM+Bucuresti+-+Dinamo+33+-+20+Campionii+s-au+inchis+in+vestiar+
Timestamp: 2017-12-11 13:12:06+00:00

Document:
CSM București - Dinamo 33 - 20. Campionii s-au închis în vestiar, de supărare
HANDBAL 12 octombrie 2017, 22:43
ÎN DIRECT la Digi Sport, CSM și-a spulberat marea rivala, Dinamo, în liga națională de handbal masculin. Vicecampioana s-a impus cu 33-20, iar la final dinamoviștii s-au închis în vestiar, de supărare și nu au dorit să mai vină la interviuri.
Derby-ul etapei a 7-a din liga Zimbrilor dintre CSM București și Dinamo a fost la discreția gazdelor. După ce la pauză a condus cu 16-13, CSM a jucat perfect în repriza secundă și a câștigat la o diferență incredibilî. Scor final, CSM - Dinamo, 33-20.
"Cred că azi echipa a jucat la 90% din potențial. O să încercăm să urmărim această linie, să menținem acest nivel de joc" a declarat Javier Humet, de la CSM București.
CSM Bucureşti a început sezonul cu două înfrângeri, dar a reuşit să se redreseze. Vicecampioana a bifat al treilea succes la rând în campionat, chiar împotriva deţinătoarei titlului, Dinamo.
Handbaliştii antrenaţi de Vlad Caba nu se pot bucura prea mult pentru victoria la diferenţă de 13 goluri. Pentru ei urmează meciul decisiv cu Ska Minsk, din turul secund al Cupei EHF. Gruparea din Belarus s-a impus cu 30-26 în Sala Polivalentă din capitală.
"Au avut și ei absențe foarte mari și s-a simțit în jocul lor, iar noi am profitat și am reușit să câștigăm la o diferență foarte mare. Este a treia noastră victorie în campionat, sperăm să continuăm pe această linie. Duminică avem un meci foarte important la Minsk și sperăm să facem o treabă bună și să ne calificăm mai departe" a adăugat Nicușor Neagu.
În clasament, Dinamo este lider cu 18 puncte, iar CSM Bucuresti a urcat pe locul 4 cu 12 puncte. Şi pentru Dinamo urmează un duel important. Pe ultimul loc în grupa C, cu o singură victorie în 4 meciuri, alb-roşiii au nevoie uriaşă să câştige toate punctele cu Ademar Leon.
Meciul dintre Dinamo şi Ademar Leon va fi transmis duminică, de la ora 18:00, ÎN DIRECT la Digi Sport 2.

References: CSM 
 CSM 
 CSM 
 CSM 
 CSM 

CSM 
 CSM